કાલાવડ રોડ પરની મોટામવા ટીપી સ્કીમ નં.16 હેઠળ ગાર્ડન અને પિબ્લક પર્પઝ માટે 13,108 ચોરસ મીટર જમીન ઉપલબ્ધ થશે. સાંપ્રત સમયમાં મહાનગરોમાં વસતી અને બાંધકામોની સંખ્યાની વધતા ભારે ગીચતા જોવા મળી રહી છે પરંતુ જો ટીપી સ્કીમોના માધ્યમથી શ્રેષ્ઠ આયોજન અને અમલવારી થાય તો ગીચતા નિવારી શકાય છે. હોમટાઉન રાજકોટનો ‘હેપ્પીનેસ ઈન્ડેકસ’ ઉંચો લાવવા મુખ્યમંત્રીએ જાહેરાત કરી છે ત્યારે આગામી દિવસોમાં શહેરની ભાગોળે નવા બાગ-બગીચા, આેડિટોરિયમ અને રમત-ગમતના મેદાનોની ભેટ મળી શકે છે.